13 doktor Ghana dijangkiti Covid-19
ANKARA:
Sekurang-kurangnya 13 doktor di Ghana dijangkiti Covid-19 akibat menggunakan
peralatan perlindungan tidak berkualiti, lapor agensi berita Anadolu. “Virus
menyerang hampir semua orang, tanpa mengenal orang kaya, miskin, berpendidikan
atau tidak termasuk pegawai kesihatan,” kata ahli Persatuan Perubatan
Ghana, Paa Baidoo pada Selasa. Beliau
berkata jangkitan itu disebabkan peralatan yang diedarkan di pusat kemudahan
kesihatan, tidak berkualiti sekaligus mengancam nyawa petugas. Ghana
setakat ini merekodkan 1,671 kes Covid-19 dengan 16 kematian manakala 188
pesakit pulih, menurut data Johns Hopkins University. Ahad
lalu, Presiden Nana Akufo-Addo mengumumkan sekatan pergerakan ditarik balik di
bandar Accra, Kumasi, Tema dan Kasoa- Bernama  
See author's posts
